
Disgrifiad Swydd: Cymrawd Addysgu mewn Astudiaethau Ffrangeg, Cyfieithu a Chyfieithu ar y pryd 

	Cyfadran:
	Cyfadran y Dyniaethau a'r Gwyddorau Cymdeithasol

	Adran/Pwnc:
	Ieithoedd Modern, Cyfieithu a Chyfieithu ar y pryd (MLTI), yr Ysgol Diwylliant a Chyfathrebu

	Gradd a Chyflog:
	Gradd 7 - £34,610 i £38,784 y flwyddyn ynghyd â buddion pensiwn USS

	Oriau gwaith:
	0.8 CALl (28 awr yr wythnos)

	Contract:
	Cyfnod penodol o 5 mis

	Lleoliad:
	Bydd deiliad y swydd hon yn gweithio ar Gampws Parc Singleton



	Prif Ddiben y Swydd: 

	Mae Prifysgol Abertawe’n ymrwymedig i ddarparu ansawdd addysgu a phrofiad myfyrwyr o’r safon uchaf bosib. Mae’r rôl Cymrawd Addysgu hon sy’n canolbwyntio ar fyfyrwyr yn hollbwysig i gyflawni’r ymrwymiad hwnnw. Bydd y Cymrawd Addysgu’n frwdfrydig am addysg a gweithio gyda myfyrwyr a bydd yn ymrwymedig i wella ansawdd addysgu a phrofiad ehangach y myfyrwyr. Bydd yn cyfrannu at gyflwyno dysgu ac addysgu ardderchog mewn amrywiaeth o ffyrdd a lleoliadau, megis grwpiau tiwtorialau bach, seminarau a gweithdai, dosbarthiadau ymarferol a chyrsiau maes a darlithoedd mawr, ymysg pethau eraill. Gall hyn gynnwys datblygu ei ddeunyddiau addysgu ei hun neu ddiweddaru deunyddiau addysgu sydd eisoes yn bodoli, gosod a marcio asesiadau a darparu adborth i fyfyrwyr mewn da bryd. Yn ogystal, gall y Cymrawd Addysgu gyfrannu at weithgareddau recriwtio, allgymorth a gweithgareddau cymorth eraill sy’n darparu gwasanaethau i fyfyrwyr.

Dylai'r Cymrawd Addysgu fod ar gael i gyflwyno addysgu ac addysg i fyfyrwyr yn ystod oriau amserlen addysgu craidd penodedig y Brifysgol; cymorth ar gyfer ffurfiau addysg anhraddodiadol, gweithgareddau recriwtio ac allgymorth, ond hefyd, gall fod angen i ddeiliad y swydd weithio y tu allan i oriau, gyda’r hwyr neu dros y penwythnos. Mae rôl y Cymrawd Addysgu’n canolbwyntio’n llwyr ddarparu addysg o ansawdd uchel, gweithgarwch recriwtio myfyrwyr a phrofiad myfyrwyr ardderchog. Felly, nid oes disgwyl i’r Cymrawd Addysgu ymgymryd ag ymchwil neu ysgolheictod gwreiddiol, ac nid oes cwmpas i wneud hynny, ar wahân i’r gweithgarwch sy’n angenrheidiol er mwyn iddo gyflawni ei swydd yn effeithiol. 


	Dyletswyddau Cyffredinol
	Bydd dyletswyddau cyffredinol yn cynnwys rhai o’r canlynol neu bob un ohonynt, fel y bo’n briodol:
1. Gweithgarwch addysgu o safon uchel ar draws amrywiaeth eang o ddeunyddiau craidd a deunyddiau eraill sy’n berthnasol i’r ddisgyblaeth.
2. Datblygu eich deunyddiau dysgu ac addysgu o safon uchel eich hun
3. Cyfrannu at ddatblygu a chynnal modiwlau a rhaglenni newydd a rhai sydd eisoes yn bodoli
4. Gosod a marcio gwaith cwrs, arholiadau ac asesiadau eraill fel y bo’n briodol, gan ddarparu adborth effeithiol i fyfyrwyr, yn ysgrifenedig ac ar lafar
5. Gweithredu fel Tiwtor Personol 
6. Cefnogi gweithgareddau sy’n gwella profiad cyffredinol y myfyrwyr a chyflawni canlyniadau llwyddiannus i fyfyrwyr, megis arolygon profiad y myfyrwyr, canlyniadau gradd, cyfraddau cadw a dylinant, ymysg pethau eraill.
7. Cynorthwyo wrth ddatblygu sgiliau astudio myfyrwyr, gan nodi ac ymateb i dueddiadau carfanau a chan ddiwallu anghenion unigolion
8. Goruchwylio traethodau estynedig a/neu brosiectau myfyrwyr israddedig ac ôl-raddedig a addysgir
9. Mynd ati’n rhagweithiol i gymryd rhan mewn diwrnodau agored a mentrau eraill i recriwtio myfyrwyr 
10. Cyfrannu at weithgareddau allgymorth y ddisgyblaeth
11. Dyletswyddau addysg a phrofiad myfyrwyr eraill y gellir eu disgwyl yn rhesymol

	Meini Prawf y Fanyleb Person

	
1. Gradd mewn Ffrangeg, Cyfieithu, Cyfieithu ar y Pryd neu ddisgyblaeth gysylltiedig agos
2. Cymhwyster ôl-raddedig priodol mewn Astudiaethau Ffrangeg, Cyfieithu, Cyfieithu ar y pryd neu faes cysylltiedig neu brofiad proffesiynol cyfwerth
3. Hyfedredd brodorol neu hyfedredd sy’n agos at frodorol mewn Ffrangeg, gyda chymhwysedd gweithredol a chryf yn Saesneg
4. Tystiolaeth o brofiad o addysgu’r iaith Ffrangeg ar lefel israddedig ar draws amrywiaeth o lefelau o hyfedredd
5. Profiad o addysgu cyfieithu a/neu gyfieithu ar y pryd ar lefel israddedig neu lefel ôl-raddedig
6. Cymhwyster addysgu cydnabyddedig neu ymrwymiad i ennill cymhwyster o’r fath (e.e. y Dystysgrif Ôl-raddedig mewn Addysg Uwch)
7. Tystiolaeth o ddarparu addysgu o safon uchel a phrofiad dysgu myfyrwyr ardderchog, gan gynnwys defnyddio Amgylcheddau Dysgu Rhithwir
8. Sgiliau cyfathrebu ardderchog, yn ysgrifenedig ac ar lafar, yn Ffrangeg ac yn Saesneg
9. Sgiliau rhyngbersonol ardderchog, gan gynnwys y gallu i gyfathrebu’n effeithiol â myfyrwyr, cydweithwyr a phartneriaid allanol.
10. Gallu i weithio’n annibynnol gan ddefnyddio eich menter eich hun a, hefyd, i weithio’n effeithiol fel rhan o dîm
11. Sgiliau trefnu a rheoli amser ardderchog, gyda thystiolaeth o’r gallu i fodloni dyddiadau cau heriol yn gyson


	Meini Prawf Dymunol

	
12. Profiad proffesiynol fel cyfieithydd neu gyfieithydd ar y pryd (Ffrangeg–Saesneg)
13. Profiad o addysgu meysydd arbenigol megis cyfieithu ar y pryd ym maes gofal iechyd, cyfieithu ar y pryd ym meysydd cyfreithiol/cymunedol neu gyfieithu ar y pryd mewn cynadleddau
14. Cyfarwydd â thechnolegau cyfieithu ac offer CAT
15. Profiad o weithio mewn amgylchedd addysg uwch

	Yr Iaith Gymraeg:

	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.

